กรุงศรีฯสำรองเงินสดรับตรุษจีน
“กรุงศรีฯ” สั่งสำรองเงินสดให้บริการประชาชน ช่วงตรุษจีน 1.9 หมื่นล้านบาท
6 ก.พ. 2556

“กรุงศรีฯ” สั่งสำรองเงินสดให้บริการประชาชน ช่วงตรุษจีน 1.9 หมื่นล้านบาท
ธนาคารกรุงศรีอยุธยา ได้สำรองเงินสดเพื่อรองรับการเบิกถอนเงินของลูกค้าและประชาชนในช่วงเทศกาลตรุษจีน  ประจำปี  2556 ผ่านเครื่องกรุงศรีเอทีเอ็มและสาขาของธนาคารทั่วประเทศ รวม 19,000 ล้านบาท โดยแบ่งเป็นเงินสดสำรองสำหรับบริการผ่านเครื่องกรุงศรีเอทีเอ็ม จำนวน  14,000  ล้านบาท และผ่านสาขาของธนาคารจำนวน  5,000  ล้านบาท  เพิ่มขึ้นจากปี  2555 ประมาณ  1,523  ล้านบาท ตามจำนวนสาขาและเครื่องกรุงศรีเอทีเอ็มที่เพิ่มขึ้น โดยปัจจุบันธนาคารมีสาขาจำนวน 605 สาขา และเครื่องกรุงศรีเอทีเอ็ม จำนวน 4,136 เครื่องทั่วประเทศ